b'\n_START_ARTICLE_\nJel\xc5\xa1eva slinarica\n_START_SECTION_\nOpis\n_START_PARAGRAPH_\nOdrasla jel\xc5\xa1eva slinarica dose\xc5\xbee v dol\xc5\xbeino med 9 in 10\xc2\xa0mm, pri \xc4\x8demer so samice obi\xc4\x8dajno ve\xc4\x8dje od samcev. Pojavljajo se od maja do oktobra na grmovju in vrbah, brezah, jel\xc5\xa1ah in topolih._NEWLINE_Osnovna barva telesa je rjava, na prednjem paru kril se nahaja svetla lisa. Na glavi ima par sestavljenih in par enostavnih o\xc4\x8di, noge pa so prilagojene skakanju. Odrasle \xc5\xbeivali sesajo sok dreves, li\xc4\x8dinke pa sesajo sok razli\xc4\x8dnih zelnatih rastlin, na katere samice izle\xc5\xbeejo jaj\xc4\x8deca. Jel\xc5\xa1eva slinarica prezimi kot jaj\xc4\x8dece, spomladi pa se iz jaj\xc4\x8desa izle\xc5\xbee li\xc4\x8dinka, ki se zavrta v stebla in liste gostiteljske rastline, okoli vhoda pa naredi zna\xc4\x8dilen slinast ovoj, ki jo \xc5\xa1\xc4\x8diti pred plenilci.'